

หลังออกกำลังกายวันนี้หิวจนตาลาย ร้านก๋วยเตี๋ยวสุดโปรดดันหยุดวันเสาร์อาทิตย์อีก เลยเดินมาเรื่อยๆ เจอป้าย "ร้านส้มตำ ไก่ย่าง" ดีใจยิ่งกว่าถูกหวย กำลังอยากส้มตำอยู่พอดี และจะได้กินอะไรที่แคลอรี่ต่ำๆหน่อย

ร้านอยู่ติดถนนเลยค่ะ ด้านหลังมีที่จอดรถแต่เป็นของฟิตเนสและธนาคาร คนนอกถ้าจอดนี่ไม่แน่ใจว่าอะไรยังไง แต่คิดว่าน่าจะจอดได้ ร้านอยู่ใกล้ป้ายรถเมล์ และเซเว่นด้วย ตอนเย็นแถวนี้ของกินเพียบ

เมนูเก๋ดี เป็นแผ่นไม้ ถึงตัวอักษรจะเลือนไปหน่อยก็ตาม ร้านมีที่นั่งเยอะพอสมควร มีห้าหกโต๊ะ พัดลมพร้อมไม่ร้อนแน่นอน ตอนเราไปไม่มีคนเลย สั่งแป้บๆก็ได้แล้ว

สั่งตำไทย(50.-)  กับปลาดุกย่าง(50.-) ส้มตำเส้นมะละกอใหญ่ไปหน่อย แต่เครื่องถึงรถ เผ็ดแซ่บดี แต่จะติดหวานไปมากหน่อย ส่วนปลาดุก ย่างได้ตามมาตรฐาน ตัวขนาดกำลังดี กินอิ่มคนเดียวได้ และแจ่ว ก็อร่อยดีค่ะ เครื่องแจ่วเยอะดี มีผักอะไรสักอย่างสับๆปนมาตามรูป และหัวหอม ทำให้แจ่วมีกลิ่นหอมมากขึ้นด้วย